বেজিং: তিব্বতি ধর্মগুরু দলাই লামার চলতি অরুণাচল প্রদেশ সফরকে কেন্দ্র করে আরও সুর চড়াল চিন। বুধবার সে দেশের বিদেশ দফতর থেকে মন্তব্য করা হয়েছিল, এই সফরের ফলে দু’দেশের সম্পর্কে ধাক্কা লেগেছে। দলাই লামাকে নিয়ে রাজনীতি করছে ভারত সরকার। বৃহস্পতিবার আরও এক ধাপ এগিয়ে সে দেশের রাষ্ট্র পরিচালিত সংবাদপত্র গ্লোবাল টাইমস মন্তব্য করেছে, দলাই-কে অরুণাচল সফরের অনুমতি দেওয়াটা নয়াদিল্লির একটি ‘অপরিচ্ছন্ন ও অভদ্র’ পদক্ষেপ। সেখানেই না থেমে ওই পত্রিকা বলেছে, এর উত্তরে ‘অশান্ত’ কাশ্মীরে হস্তক্ষেপ করতে পারে চিন।